  Майя Бывальцева 8-тӥ куартолэзь кутсконлы Удмуртиын коронавирус инфекциен черлан 24 выль учыръёсты пусйизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Висёнэз Ижкарын укмыс адямилэсь шараязы, Можгаын, Глазкарын, Дэри но Алнаш ёросъёсын – быдэн куинь адямилэсь, Вавож, Пичи Пурга, Кез ёросъёсын – быдэн одӥг адямилэсь. Черламъёс пӧлын 14 аресозь куать пиналъёс, 65 ареслэсь бадӟым одӥг адями Александр Бречалов, Удмуртилэн тӧроезТулыспалысен элькунысь лабораториосын коронавируслы 83 сюрс 288 эскеронъёс ортчытӥзы, берло нунал ӵоже – 1 сюср 607. Та дырлы Удмуртиын коронавирус инфекциен черлан 987 учыръёс лабораториосын зэматэмын. Висисьёс 30 муниципал кылдытэтъёсысь 134 улон интыосын шараямын. 453 адями йӧназ ни, 21 мурт улонысь кошкиз. Тегъёс: Тазалык Ижкар Удмуртия коронавирус АлександрБречалов  